laion/Wikipedia-Exotic huggingface dataset:
ল্যাঙ্গুয়েজ টুল

ল্যাঙ্গুয়েজ টুল একটি মুক্ত ও উন্মুক্ত উৎসের সফটওয়্যার ব্যাকরণ, শৈলী এবং বানান পরীক্ষক, এবং এর সমস্ত বৈশিষ্ট্য ডাউনলোডের জন্য উপলব্ধ। ল্যাঙ্গুয়েজটুল ওয়েবসাইট একটি মালিকানাধীন বোন প্রজেক্ট ল্যাঙ্গুয়েজটুল প্লাসের সাথে সংযোগ স্থাপন করে , যা ওপেন-কোর মডেল অনুসরণ করে ইংরেজী এবং জার্মান ভাষায় উন্নত ত্রুটি সনাক্তকরণের পাশাপাশি দীর্ঘ পাঠ্যগুলির সহজ সংশোধন প্রদান করে। এটি ড্যানিয়েল নাবার তার ডিপ্লোমা থিসিসের অংশ হিসেবে ২০০৩ সালে শুরু করে (তখন পাইথনে লেখা হয়েছিল)। এটি এখন ৩১ টি ভাষা সমর্থন করে, প্রতিটি স্বেচ্ছাসেবক রক্ষণাবেক্ষণকারীদের দ্বারা বিকশিত হয়, সাধারণত প্রতিটি ভাষার নেটিভ স্পিকার। ত্রুটি সনাক্তকরণের নিদর্শনগুলির উপর ভিত্তি করে, নিয়ম তৈরি করা হয় এবং তারপর প্রদত্ত পাঠ্যের জন্য পরীক্ষা করা হয়। মূল অ্যাপ নিজেই বিনামূল্যে এবং ওপেন সোর্স, এবং অফলাইন ব্যবহারের জন্য ডাউনলোড করা যাবে। কিছু ভাষা ' এন-গ্রাম ' ডেটা যা ব্যাপক এবং কিছু অতিরিক্ত সনাক্তকরণের জন্য যথেষ্ট প্রক্রিয়াকরণ শক্তি এবং আই/ও গতি প্রয়োজন। যেমন, ল্যাঙ্গুয়েজটুলকে একটি ওয়েব পরিষেবা হিসাবেও দেওয়া হয় যা সার্ভারের পাশে 'এন-গ্রাম' ডেটা প্রক্রিয়াকরণ করে। ল্যাঙ্গুয়েজটুল প্লাস এন-গ্রাম ব্যবহার করে তার ফ্রিমিয়াম বিজনেস মডেলের অংশ হিসেবে। ল্যাঙ্গুয়েজটুল ওয়েব সার্ভিসটি ওয়েব ব্রাউজারে ওয়েব ইন্টারফেসের মাধ্যমে অথবা মাইক্রোসফট অফিস, লিবারঅফিস, অ্যাপাচি ওপেনঅফিস, ভিম, এমাক্স, ফায়ারফক্স, থান্ডারবার্ড এবং গুগল ক্রোমের জন্য একটি বিশেষ ক্লায়েন্ট-সাইড প্লাগইনগুলির মাধ্যমে ব্যবহার করা যেতে পারে। এর ওয়েব অ্যাপ ক্লায়েন্টকে ওয়েবসাইটেও সংহত করা যেতে পারে। স্বাভাবিক ভাষা প্রক্রিয়াজাতকরণ "Index of /download/"। languagetool.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Index of /download/ngram-data/"। languagetool.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "LanguageTool - Spell and Grammar Checker"। LanguageTool।  Daniel Naber। "A Rule-Based Style and Grammar Checker" (পিডিএফ)। Danielnaber.de। সংগ্রহের তারিখ ৩০ জুন ২০১৮।  "Supported languages"। ২৮ ডিসেম্বর ২০১৬। সংগ্রহের তারিখ ২৯ ডিসেম্বর ২০১৬।  "N-Gram Data Download Page"। languagetool.org। ২০১৯-০৩-৩০। সংগ্রহের তারিখ ২০১৯-০৩-৩০।  "Integration On Websites – LanguageTool Wiki"। Wiki.languagetool.org। ২০১৪-০৪-১৫। সংগ্রহের তারিখ ২০১৪-০৫-০৩।
মুহাম্মদ সাইফ

মুহাম্মদ সাইফ (ইংরেজি: Mohamed Saaif; জন্ম: ১৭ মার্চ ১৯৯৪) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব গ্রিন স্ট্রিটস এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০১২–১৩ মৌসুমে, মালদ্বীপীয় ফুটবল ক্লাব ভ্যালেন্সিয়ার যুব পর্যায়ের হয়ে খেলার মাধ্যমে সাইফ ফুটবল জগতে প্রবেশ করেছেন এবং পরবর্তীকালে মাজিয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমেই, ভ্যালেন্সিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভ্যালেন্সিয়ার হয়ে দুই মৌসুম অতিবাহিত করার পর ২০১৪ সালে তিনি মাজিয়ায় যোগদান করেছেন। মাজিয়ায় ২ মৌসুম অতিবাহিত করার পর নিউ রেডিয়েন্টের সাথে চুক্তি স্বাক্ষর করেছেন। পরবর্তীকালে, তিনি ভিক্টরির হয়ে খেলেছেন। ২০১৭–১৮ মৌসুমে, তিনি ভিক্টরি হতে মালদ্বীপীয় ক্লাব গ্রিন স্ট্রিটসে যোগদান করেছেন। ২০১২ সালে, সাইফ মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০১৬ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। মুহাম্মদ সাইফ ১৯৯৪ সালের ১৭ই মার্চ তারিখে মালদ্বীপে জন্মগ্রহণ করেছেন। সাইফ মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ২ ম্যাচে অংশগ্রহণ করেছেন। ২০১৬ সালের ১১ই জানুয়ারি তারিখে, মাত্র ২১ বছর, ৯ মাস ও ২৫ দিন বয়সে, ডান পায়ে ফুটবল খেলায় পারদর্শী সাইফ কম্বোডিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি মালদ্বীপ ৩–২ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে সাইফ সর্বমোট ২ ম্যাচে অংশগ্রহণ করেছেন। ২৫ সেপ্টেম্বর ২০২১ পর্যন্ত হালনাগাদকৃত। Alifulhu, Azzam (২৫ সেপ্টেম্বর ২০১৭)। "Rizuhaan aa Saaif qaumee team ah, Baka ah furusatheh neiy"। Mihaaru (ইংরেজি ভাষায়)। ১৪ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২১।  Alifulhu, Azzam (২৭ মার্চ ২০১৭)। "Fas kulhuntherin baakee koh qaumee squad final kohffi"। Mihaaru (ইংরেজি ভাষায়)। ১৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২১।  "Maledives - Cambodia 3:2 (Friendlies 2016, January)"। worldfootball.net। সংগ্রহের তারিখ ২৫ সেপ্টেম্বর ২০২১।  "Maldives - Cambodia, Jan 11, 2016 - International Friendlies - Match sheet"। Transfermarkt (ইংরেজি ভাষায়)। ১১ জানুয়ারি ২০১৬। সংগ্রহের তারিখ ২৫ সেপ্টেম্বর ২০২১।  Strack-Zimmermann, Benjamin (১১ জানুয়ারি ২০১৬)। "Maldives vs. Cambodia (3:2)"। National Football Teams। সংগ্রহের তারিখ ২৫ সেপ্টেম্বর ২০২১।  মালদ্বীপ প্রবেশদ্বার জীবনী প্রবেশদ্বার ফুটবল প্রবেশদ্বার সকারওয়েতে মুহাম্মদ সাইফ (ইংরেজি) ট্রান্সফারমার্কেটে মুহাম্মদ সাইফ (ইংরেজি) ওয়ার্ল্ডফুটবল.নেটে মুহাম্মদ সাইফ (ইংরেজি) ইএসপিএন এফসিতে মুহাম্মদ সাইফ (ইংরেজি) ন্যাশনাল-ফুটবল-টিমস.কমে মুহাম্মদ সাইফ (ইংরেজি)
শাদি গাদিরিয়ান

শাদি গাদিরিয়ান (জন্ম ১৯৭৪) একজন সমসাময়িক ইরানি আলোকচিত্রী। সমসাময়িক ইরানে বসবাসকারী একজন মুসলিম মহিলা হিসেবে তাঁর কাজ তাঁর অভিজ্ঞতা দ্বারা প্রভাবিত, কিন্তু একইসাথে তাঁর কাজ সারা বিশ্বের মহিলাদের জীবনের সাথে সম্পর্কিত। তাঁর কাজের মাধ্যমে, তিনি ইরানে বসবাসরত মহিলাদের জন্য ঐতিহ্য এবং আধুনিকতার মধ্যে টানাপোড়েন সম্পর্কে সমালোচনামূলক মন্তব্য করেন, পাশাপাশি দৈনন্দিন জীবনে বিদ্যমান অন্যান্য দ্বন্দ্ব নিয়েও তাঁর বক্তব্য থাকে। তিনি সেন্সরশিপ, ধর্ম, আধুনিকতা এবং মহিলাদের মর্যাদার বিষয়গুলি অনুসন্ধান করেন। গাদিরিয়ান ১৯৯৮ এবং ২০০১ সালে যথাক্রমে 'কাজার' এবং 'লাইক এভরি ডে' এই দুটি ধারাবাহিক কাজের মাধ্যমে আন্তর্জাতিক স্বীকৃতি লাভ করেছেন। তিনি তেহরানে বসবাস করছেন এবং কাজ করছেন। শাদি গাদিরিয়ান ১৯৭৪ সালে ইরানের তেহরানে জন্মগ্রহণ করেছিলেন। ১৯৮৮ সালে উচ্চ বিদ্যালয় থেকে উত্তীর্ণ হবার পর, গাদিরিয়ান তেহরানের আজাদ বিশ্ববিদ্যালয় থেকে শিল্প ও ফটোগ্রাফি অধ্যয়ন করেছেন, এবং ফটোগ্রাফিতে ডিগ্রি নিয়ে বিএ উত্তীর্ণ হয়েছেন। ২০০০ সালে, গাদিরিয়ান ইরানি ফটোগ্রাফার এবং লেখক পেইমান হুশমান্দজাদে কে বিবাহ করেন, তিনিও আজাদ বিশ্ববিদ্যালয়ে ফটোগ্রাফি অধ্যয়ন করেছিলেন। পৃথক প্রকল্পে মনোনিবেশ করার পাশাপাশি, গাদিরিয়ান বর্তমানে তেহরানের ফটোগ্রাফি যাদুঘরে কাজ করেন। শাদি গাদিরিয়ান এখন পর্যন্ত নয়টি আলোকচিত্র ক্রম তৈরি করেছেন, যাদের শিরোনাম মিস বাটারফ্লাই, নিল, নিল, বি কালারফুল, লাইক এভরি ডে, কাজার, কন্ট্রোল+অল্টার+ডিলিট, মাই প্রেস ফটো, আউট অফ ফোকাস এবং ওয়েস্ট বাই ইস্ট। সমসাময়িক ইরানে বসবাসকারী নারীরা যে সমস্যাগুলির মুখোমুখি হন, গাদিরিয়ান এই সিরিজগুলির মাধ্যমে সেগুলি নিয়ে কাজ করার এবং সেগুলিকা প্রকাশ করার চেষ্টা করেন। এই একই মহিলারা বিদেশ থেকে এসে যে নেতিবাচক বাঁধাধরা সমস্যাগুলির মুখোমুখি হন, তিনি তার ওপরে আলোকপাত করেছেন। গাদিরিয়ানের প্রথম সিরিজ, কাজার (১৯৯৮)এ, তিনি মূলত তাঁর বন্ধু এবং পরিবারের মহিলাদের প্রতিকৃতি সাজিয়েছিলেন, কাজার যুগের (১৭৮৫-১৯২৫) স্মরণীয় দৃশ্যপট এবং পোশাক ব্যবহার করে। কিন্তু তিনি তার সঙ্গে বুম বক্স, পেপসি ক্যান, ফোন বা ভ্যাকুয়ামের মতো সমসাময়িক পশ্চিমী সামগ্রী যুক্ত করেছিলেন। কাজার যুগের প্রেক্ষাপটে সাজানো প্রতিকৃতিগুলি ঐতিহ্যগতভাবে একটি আনুষ্ঠানিক পরিবেশে তোলা হয়েছিল, এবং ছবির পাত্র প্রায়ই অভিজাত মর্যাদার ইঙ্গিতবাহী মূল্যবান সম্পত্তি এবং বস্তু নিয়ে ছবি তুলত। ঐতিহ্যবাহী এবং সমসাময়িক এই দুটি দিক পাশাপাশি স্থাপন করে পরবর্তী সিরিজের জন্য একটি শুরুর দিক হিসাবে কাজ করেছিল, যা সমসাময়িক ইরানে দৈনন্দিন জীবনে বৈপরীত্যের প্রতিপাদ্যকে ঘিরে আরও বিকশিত হয়েছিল। "Shadi Ghadirian Press Release", guildindia.com 2010 "Shadi Ghadirian"। www.bm-lyon.fr। সংগ্রহের তারিখ ২০১৬-০৫-০৫।  Gallery, Saatchi। "Shadi Ghadirian - Artist's Profile - The Saatchi Gallery"। www.saatchigallery.com। সংগ্রহের তারিখ ২০১৬-০৫-০৫।  "Shadi Ghadirian: A Retrospective" Review Slideshow of photographs, hosted on the Daily Telegraph website Features a selection of images from the Qajar Series and Like Every Day Series Los Angeles County Museum of Art's recent acquisitions, with a brief essay.
হাস্যরসাত্মক ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার

হাস্যরসাত্মক ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কার অনুষ্ঠানের শুরুর দিকে পার্শ্ব অভিনয়ের বিভাগগুলো নির্দিষ্ট ধারা বা লিঙ্গ অনুযায়ী ভিন্ন ছিল না। ২২তম প্রাইমটাইম এমি পুরস্কার থেকে হাস্যরসাত্মক ধারাবাহিকের পার্শ্ব অভিনেত্রীরা এককভাবে প্রতিযোগিতা করেছেন। যাই হোক, হাস্যরসাত্মক অভিনয়ে প্রায়ই মিনি ধারাবাহিক, টেলিভিশন চলচ্চিত্র, এবং অতিথি অভিনয়শিল্পীরাও প্রধান অভিনয়শিল্পী প্রতিযোগীদের সাথে প্রতিদ্বন্দ্বিতা করে। রিয়া পার্লম্যান ও ডরিস রবার্টস এই বিভাগে সর্বাধিক তিনটি পুরস্কার অর্জন করেছেন। অন্যদিকে, রিয়া পার্লম্যান ও লরেটা সুইট এই বিভাগে সর্বাধিক ১০টি মনোনয়ন লাভ করেছেন। সাম্প্রতিক বিজয়ী শেরিল লি রাল্‌ফ অ্যাবট এলিমেন্টারি (২০২২) টিভি ধারাবাহিকে অভিনয় করে এই পুরস্কার অর্জন করেছেন। নিচের তালিকায় প্রথমোক্ত নামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে তালিকাভুক্ত করা হয়েছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ অনুষ্ঠান প্রচারের বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে। ধারাবাহিক, মিনি ধারাবাহিক বা টেলিভিশন চলচ্চিত্রে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার "Nominees/Winners | Television Academy"। Academy of Television Arts & Sciences। সংগ্রহের তারিখ জুলাই ২৮, ২০২০।  "Nominees/Winners | Television Academy"। Academy of Television Arts & Sciences। সংগ্রহের তারিখ জুলাই ১৩, ২০২১।
আলি শামাল আব্দুল্লা

আলি শামাল আব্দুল্লা (ইংরেজি: Ali Shamal Abdulla; জন্ম: ২১ মার্চ ১৯৯৯) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ইউনাইটেড ভিক্টরি এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন। ২০১৬–১৭ মৌসুমে, মালদ্বীপীয় ফুটবল ক্লাব ঈগলসের যুব পর্যায়ের হয়ে খেলার মাধ্যমে আলি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, ঈগলসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ঈগলসের হয়ে দুই মৌসুম অতিবাহিত করার পর ২০২০–২১ মৌসুমে তিনি মালদ্বীপীয় ক্লাব ইউনাইটেড ভিক্টরিতে যোগদান করেছেন। ২০১৭ সালে, আলি মালদ্বীপ অনূর্ধ্ব-১৯ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ২ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০২১ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। আলি শামাল আব্দুল্লা ১৯৯৯ সালের ২১শে মার্চ তারিখে মালদ্বীপের ফুভাহমুলাহে জন্মগ্রহণ করেছেন এবং সেখানেই তার শৈশব অতিবাহিত করেছেন। আলি মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৬ ম্যাচে অংশগ্রহণ করেছেন। ২০২১ সালের ৪ঠা জুন তারিখে, ২২ বছর, ২ মাস ও ১৪ দিন বয়সে, ডান পায়ে ফুটবল খেলায় পারদর্শী আলি সিরিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৬১তম মিনিটে মধ্যমাঠের খেলোয়াড় হামজা মুহাম্মদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে রক্ষণভাগের খেলোয়াড় হিসেবে খেলেছিলেন। ম্যাচটি সিরিয়া ০–৪ গোলের ব্যবধানে জয়লাভ করেছিল। ২৬ সেপ্টেম্বর ২০২১ পর্যন্ত হালনাগাদকৃত। "Maldives vs. Syria - 4 June 2021"। Soccerway। ৪ জুন ২০২১। সংগ্রহের তারিখ ২৬ সেপ্টেম্বর ২০২১।  "Maldives - Syria, Jun 4, 2021 - World Cup qualification Asia - Match sheet"। Transfermarkt (ইংরেজি ভাষায়)। ৪ জুন ২০২১। সংগ্রহের তারিখ ২৬ সেপ্টেম্বর ২০২১।  "Maledives - Syria 0:4 (WC Qualifiers Asia 2019-2021, 2nd Round Group A)"। worldfootball.net। ২৭ নভেম্বর ২০২০। সংগ্রহের তারিখ ২৬ সেপ্টেম্বর ২০২১।  Strack-Zimmermann, Benjamin (৪ জুন ২০২১)। "Maldives vs. Syria (0:4)"। National Football Teams। সংগ্রহের তারিখ ২৬ সেপ্টেম্বর ২০২১।  মালদ্বীপ প্রবেশদ্বার জীবনী প্রবেশদ্বার ফুটবল প্রবেশদ্বার সকারওয়েতে আলি শামাল আব্দুল্লা (ইংরেজি) ট্রান্সফারমার্কেটে আলি শামাল আব্দুল্লা (ইংরেজি) ওয়ার্ল্ডফুটবল.নেটে আলি শামাল আব্দুল্লা (ইংরেজি) ইএসপিএন এফসিতে আলি শামাল আব্দুল্লা (ইংরেজি) ন্যাশনাল-ফুটবল-টিমস.কমে আলি শামাল আব্দুল্লা (ইংরেজি)
হুসাইন সিফাউ

হুসাইন সিফাউ ইউসুফ (ইংরেজি: Hussain Sifaau; জন্ম: ৪ ফেব্রুয়ারি ১৯৯৬; হুসাইন সিফাউ নামে সুপরিচিত) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন। ২০১৮–১৯ মৌসুমে, মালদ্বীপীয় ক্লাব ঈগলসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। তিনি একই বছরে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২০ ম্যাচে ১টি গোল করেছেন। হুসাইন সিফাউ ইউসুফ ১৯৯৬ সালের ৪ঠা ফেব্রুয়ারি তারিখে মালদ্বীপের চানপাগেতে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৮ সালের ২৭শে মার্চ তারিখে, ২২ বছর, ১ মাস ও ২৩ দিন বয়সে, ডান পায়ে ফুটবল খেলায় পারদর্শী হুসাইন ভুটানের বিরুদ্ধে অনুষ্ঠিত ২০১৯ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ভুটান ৭–০ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই মালদ্বীপের জার্সি গায়ে প্রথম গোলটি করেছেন; ম্যাচের ৯৩তম মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। মালদ্বীপের হয়ে অভিষেকের বছরে হুসাইন সর্বমোট ৬ ম্যাচে ১টি গোল করেছেন। ২৩ অক্টোবর ২০২১ পর্যন্ত হালনাগাদকৃত। "Maledives - Bhutan 7:0 (Asian Cup Qual. 2019, 3rd Round Group D)"। worldfootball.net (ইংরেজি ভাষায়)। সংগ্রহের তারিখ ২৬ সেপ্টেম্বর ২০২১।  Strack-Zimmermann, Benjamin (২৭ মার্চ ২০১৮)। "Maldives vs. Bhutan (7:0)"। National Football Teams। সংগ্রহের তারিখ ২৬ সেপ্টেম্বর ২০২১।  "Maldives - Bhutan, Mar 27, 2018 - Asian Cup qualification - Match sheet"। Transfermarkt (ইংরেজি ভাষায়)। ২৭ মার্চ ২০১৮। সংগ্রহের তারিখ ২৬ সেপ্টেম্বর ২০২১।  মালদ্বীপ প্রবেশদ্বার জীবনী প্রবেশদ্বার ফুটবল প্রবেশদ্বার সকারওয়েতে হুসাইন সিফাউ (ইংরেজি) ট্রান্সফারমার্কেটে হুসাইন সিফাউ (ইংরেজি) ওয়ার্ল্ডফুটবল.নেটে হুসাইন সিফাউ (ইংরেজি) ইএসপিএন এফসিতে হুসাইন সিফাউ (ইংরেজি) ন্যাশনাল-ফুটবল-টিমস.কমে হুসাইন সিফাউ (ইংরেজি)
আহমদ নুমান

আহমদ নুমান (ইংরেজি: Ahmed Numaan; জন্ম: ১০ নভেম্বর ১৯৯২) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০১১–১২ মৌসুমে, মালদ্বীপীয় ক্লাব বিজি স্পোর্টসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বিজি স্পোর্টসের হয়ে দুই মৌসুম অতিবাহিত করার পর ২০১৩–১৪ মৌসুমে তিনি ঈগলসে যোগদান করেছেন। মাঝে তিনি এক মৌসুমের জন্য তিনাডুর হয়ে ধারে খেলেছেন। ২০১২ সালে, নুমান মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ২ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০১৮ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন। আহমদ নুমান ১৯৯২ সালের ১০ই নভেম্বর তারিখে মালদ্বীপের গুরাইধুতে জন্মগ্রহণ করেছেন এবং সেখানেই তার শৈশব অতিবাহিত করেছেন। নুমান মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। ২০১৮ সালের ২৩শে মার্চ তারিখে, ২৫ বছর, ৪ মাস ও ১৩ দিন বয়সে, ডান পায়ে ফুটবল খেলায় পারদর্শী নুমান সিঙ্গাপুরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৮৪তম মিনিটে বাম পার্শ্বীয় রক্ষণভাগের খেলোয়াড় মুজুসাজ মুহাম্মদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সিঙ্গাপুর ৩–২ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে নুমান সর্বমোট ৪ ম্যাচে অংশগ্রহণ করেছেন। ২৩ অক্টোবর ২০২১ পর্যন্ত হালনাগাদকৃত। "Numaan: Young Defender with high hopes" (ইংরেজি ভাষায়)। Haveeru Online। ১৯ মার্চ ২০১৪। ২০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২০ জুন ২০২০।  "Adam to Eagles after nine years"। Haveeru Online। ২২ ডিসেম্বর ২০১২। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।  "It is Club Eagles despite the name, Thinadhoo: Sobah"। Mihaaru। ১১ আগস্ট ২০১৭। ২১ জুন ২০২০ তারিখে মূল থেকে আর্কাইভ করা। সংগ্রহের তারিখ ২০ জুন ২০২০।  "It's a dream to play for the national team with my brother: Naim"। Mihaaru। ২৩ মার্চ ২০১৮। ২২ জুন ২০২০ তারিখে মূল থেকে আর্কাইভ করা। সংগ্রহের তারিখ ২০ জুন ২০২০।  "Thailand U23 vs. Maldives U23 - 15 September 2014"। Soccerway। ১৫ সেপ্টেম্বর ২০১৪। সংগ্রহের তারিখ ২৬ সেপ্টেম্বর ২০২১।  "Singapore - Maledives 3:2 (Friendlies 2018, March)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ২৬ সেপ্টেম্বর ২০২১।  Strack-Zimmermann, Benjamin (২৩ মার্চ ২০১৮)। "Singapore vs. Maldives (3:2)"। National Football Teams। সংগ্রহের তারিখ ২৬ সেপ্টেম্বর ২০২১।  মালদ্বীপ প্রবেশদ্বার জীবনী প্রবেশদ্বার ফুটবল প্রবেশদ্বার সকারওয়েতে আহমদ নুমান (ইংরেজি) ট্রান্সফারমার্কেটে আহমদ নুমান (ইংরেজি) ওয়ার্ল্ডফুটবল.নেটে আহমদ নুমান (ইংরেজি) ইএসপিএন এফসিতে আহমদ নুমান (ইংরেজি) ন্যাশনাল-ফুটবল-টিমস.কমে আহমদ নুমান (ইংরেজি)
গ্যাংস অব নিউ ইয়র্ক

গ্যাংস অফ নিউ ইয়র্ক (ইংরেজি: Gangs of New York) হচ্ছে ২০০২ সালে মুক্তিপ্রাপ্ত একটি মার্কিন ঐতিহাসিক চলচ্চিত্র, যা মূলত ১৯ শতকের নিউ ইয়র্ক সিটির ম্যানহাটনের ফাইফ পয়েন্ট এলাকাকে কেন্দ্র করে নির্মিত হয়েছে। এটি পরিচালনা করেছেন মার্টিন স্কোরসেজি, এবং চিত্রনাট্য লিখেছেন জে কক্স, স্টিভেন জেলিয়ান, এবং কেনেথ লনেরগান। চলচ্চিত্র তৈরি হয়েছে লেখক হার্বার্ট অ্যাশবুরির ১৯২৮ সালের বই দ্য গ্যাংস অফ নিউ ইয়র্ক অনুসারে। চলচ্চিত্রটির চিত্রধারণ হয়েছে ইতালির রোমে, এবং এটির বিপণনে ছিলো মিরাম্যাক্স ফিল্মস। চলচ্চিত্রটি ২০০৩ সালে সেরা চলচ্চিত্র বিভাগে একাডেমি পুরস্কারের জন্য মনোনীত হয়েছিলো। লিওনার্ডো ডিক্যাপ্রিও — অ্যামস্টার্ডাম ভ্যালন ড্যানিয়েল ডে-লুইস — উইলিয়াম ‘বিল দ্য বুচার’ কাটিং ক্যামেরন ডায়াজ — জেনি এভারডিন লিয়াম নিসন — ‘প্রিস্ট’ ভ্যালন জিম ব্রডবেন্ট — উইলিয়াম ‘বস’ টুইড হেনরি থমাস — জনি সিরোক্কো ব্রেন্ডেন গ্লিসন — ওয়াল্টার ‘মঙ্ক’ ম্যাকগিন গ্যারি লুইস — ম্যাকগ্লোয়েন জন সি. রেইলি — হ্যাপি জ্যাক মলরেনি স্টিফেন গ্র্যাহাম — শ্যাং ল্যারি জিলিয়ার্ড জুনিয়র — জিমি স্পয়েলস উইকিউক্তিতে গ্যাংস অফ নিউ ইয়র্ক সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে গ্যাংস অব নিউ ইয়র্ক (ইংরেজি) অলমুভিতে Gangs of New York (ইংরেজি) রটেন টম্যাটোসে Gangs of New York (ইংরেজি) বক্স অফিস মোজোতে Gangs of New York (ইংরেজি) টেমপ্লেট:Steven Zaillian
নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার

নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে নাট্যধর্মী ধারাবাহিকের পার্শ্ব অভিনেত্রীদের সেরা অভিনয়ের স্বীকৃতি হিসেবে এই পুরস্কার প্রদান করা হয়। পার্শ্ব অভিনয়ের বিভাগগুলো নির্দিষ্ট ধারা বা লিঙ্গ অনুযায়ী ভিন্ন ছিল না। ২২তম প্রাইমটাইম এমি পুরস্কার থেকে নাট্যধর্মী ধারাবাহিকের পার্শ্ব অভিনেত্রীরা এককভাবে প্রতিযোগিতা করছেন। যাই হোক, নাট্যধর্মী অভিনয়ে প্রায়ই মিনি ধারাবাহিক, টেলিভিশন চলচ্চিত্র, এবং অতিথি অভিনয়শিল্পীরাও প্রধান অভিনয়শিল্পী প্রতিযোগীদের সাথে প্রতিদ্বন্দ্বিতা করে। ন্যান্সি মার্চেন্ড এই বিভাগে সর্বাধিক চারটি পুরস্কার অর্জন করেছেন। অন্যদিকে, টাইন ডেলি এই বিভাগে সর্বাধিক আটটি মনোনয়ন লাভ করেছেন। সাম্প্রতিক বিজয়ী জিলিয়ান অ্যান্ডারসন দ্য ক্রাউন (২০২১) টিভি ধারাবাহিকে মার্গারেট থ্যাচার চরিত্রে অভিনয় করে এই পুরস্কার অর্জন করেছেন।   টেলিভিশনে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার   "72nd Emmy Awards Nominees and Winners"। Academy of Television Arts & Sciences। সংগ্রহের তারিখ জুলাই ২৮, ২০২০।  "72nd Emmy Awards Nominees and Winners"। Academy of Television Arts & Sciences। সংগ্রহের তারিখ জুলাই ২৮, ২০২০।
নলিনীকান্ত সরকার

নলিনীকান্ত সরকার(জন্ম ২৮ শে সেপ্টেম্বর ১৮৮৯ খ্রিষ্টাব্দ - মৃত্যু ১৮ ই মে ১৯৮৪ খ্রিষ্টাব্দ) একাধারে সাহিত্যিক, সাংবাদিক, কবি, গায়ক,সাহিত্যবোদ্ধা ও ছন্দশ্রী ছিলেন। তবে হাসির গানের রচয়িতা ও গায়ক হিসাবেই তার বিশেষ খ্যাতি। তিনি কাজী নজরুল ইসলামের চিরসুহৃদ। তিনি নজরুলের স্বরলিপির সংকলন সুরমুকুর এর স্বরলিপিকার। নলিনীকান্ত সাংবাদিকতার হাতেখড়ি শরৎচন্দ্র পণ্ডিত বা দাদাঠাকুরের 'জঙ্গীপুর সংবাদ' পত্রিকায়। শরৎচন্দ্রের পণ্ডিতের জীবিত থাকার অবস্থাতেই তার লেখা 'দাদাঠাকুর'বইটি চলচ্চিত্রায়িত হয়েছিল। ছবি বিশ্বাস দাদাঠাকুরের ভূমিকায় অভিনয় করেন। নলিনীকান্ত সরকারের পিতা ছিলেন মালদহ জেলার কালিয়াচকের নিকুঞ্জবিহারী সরকার। নলিনীকান্তর শৈশব ও কৈশোর কাটে পশ্চিম বঙ্গের মুর্শিদাবাদ জেলার নিমতিতা এলাকার জগতাই গ্রামে। বিপ্লবী দলের সাথে জড়িত ছিলেন। বরদাচরণ মজুমদারের অধীনে তিনি কিছুদিন লালগোলা রাজাদের গ্রন্থাগারে কাজ করেন। তিনি কাজী নজরুল ইসলামের লেখা বেশ কিছু গান বেতার ও গ্রামোফোনে গেয়েছেন। নজরুলের প্রথম স্বরলিপির সংকলন সুরমুকুর এর স্বরলিপি তার করা। এতে নজরুলের ২৭টি গানের স্বরলিপি রয়েছে। বইটি ডি এম লাইব্রেরি থেকে ১৯৩৪ সালে প্রকাশিত হয়। মূলত তারই আগ্রহে নজরুল রেকর্ডিংয়ের সাথে যুক্ত হয়েছিলেন। এছাড়া কৌতুক অভিনেতা শরৎ পণ্ডিতের জীবদ্দশায় তার জীবনীগ্রন্থ দাদাঠাকুর রচনা করেন নলিনীকান্ত সরকার। ভক্ত ও বৈষ্ণব পরিবারের সন্তান তিনি শৈশব থেকেই আধ্যাত্মিকতার দিকে আকৃষ্ট ছিলেন। পরবর্তীকালে বহু সাধু মহাপুরুষের সান্নিধ্যে আসেন। গৃহীযোগী বরদাচরণ মজুমদার, যোগীর কালীপদ গুহরায় প্রভৃতির প্রিয়পাত্র ছিলেন। ১৯২১ খ্রি. পণ্ডিচেরিতে তিনি প্রথম শ্রীঅরবিন্দকে দর্শন করে যোগ সাধনা গ্রহণের সুযোগ পান। পরে ১৯৪৮ খ্রিষ্টাব্দে সপরিবারে পণ্ডিচেরি আশ্রমবাসী হন। সেখানেই ১৯৮৪ খ্রিষ্টাব্দের ১৮ ই মে প্রয়াত হন। সুরমুকুর (১৯৩৪) শ্রদ্ধাস্পদেষু দাদাঠাকুর কান্তপদলিপি হাসির অন্তরালে আসা যাওয়ার মাঝখানে "জেলে গাইছেন নজরুল, বাইরে শুনছে বহরমপুর"। এই সময়. ইন্ডিয়া টাইমস। ২৪ মে ২০১৫। সংগ্রহের তারিখ ১৬ ফেব্রুয়ারি ২০১৭।  "সুরমুকুর"। কাজী নজরুল ইসলাম। ১৮ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৭।  হাজরা, বিমান (১২ মে ২০১৫)। "দাদাঠাকুরকে ভুলেছে তার জঙ্গিপুর"। আনন্দবাজার পত্রিকা। সংগ্রহের তারিখ ১৬ ফেব্রুয়ারি ২০১৭।  "দাদাঠাকুর"। রকমারি.কম। সংগ্রহের তারিখ ১৬ ফেব্রুয়ারি ২০১৭।  5.সংসদ বাঙালি চরিতাভিধান প্রথম খণ্ড ৫ম সংস্করণ ৩য় মুদ্রণ (পৃষ্ঠা ৩৪৮) ISBN 978-81-7955-135-6
সীমিত বা সংকলিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার

সীমিত বা সংকলিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রিকালীন নেটওয়ার্কের সীমিত বা সংকলিত ধারাবাহিকের কোন মৌসুমের বা টিভি চলচ্চিত্রের সেরা প্রধান অভিনেত্রীর অসামান্য অভিনয়ের জন্য এই পুরস্কার প্রদান করা হয়। ১৯৭৫ সালের ১৯শে মে ২৭তম প্রাইমটাইম এমি পুরস্কারে প্রথমবার জুলিয়েট মিলস কিউবি সেভেন-এ সামান্থা কোডি চরিত্রে অভিনয় করে এই পুরস্কার লাভ করেন। প্রতিষ্ঠার পর থেকে ৩৮ জন অভিনেত্রীকে এই পুরস্কার প্রদান করা হয়েছে। রেজিনা কিং, জেন আলেকজান্ডার, জুডি ডেভিস, কলিন ডিউহার্স্ট ও মেয়ার উইনিংহাম এই বিভাগে ২টি করে পুরস্কার অর্জন করেছেন। অন্যদিকে, ক্যাথি বেটস সর্বাধিক সাতটি মনোনয়ন লাভ করেছেন। ২টি জয় আমেরিকান ক্রাইম আমেরিকান হরর স্টোরি ২টি জয় জেন আলেকজান্ডার জুডি ডেভিস কলিন ডিউহার্স্ট রেজিনা কিং (টানা) মেয়ার উইনিংহাম নাটকে ব্যক্তিগত অর্জন বিভাগে টিসিএ পুরস্কার মুভি/মিনি ধারাবাহিকে শ্রেষ্ঠ পার্শ্ব অভিনেত্রী বিভাগে ক্রিটিকস চয়েস টেলিভিশন পুরস্কার টেলিভিশনে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক বা টেলিভিশন চলচ্চিত্র)   "72nd Emmy Awards Nominees and Winners - OUTSTANDING SUPPORTING ACTRESS IN A LIMITED SERIES OR MOVIE - 2020"। Academy of Television Arts & Sciences। সংগ্রহের তারিখ জুলাই ২৮, ২০২০।  "73rd Emmy Awards Nominees and Winners - OUTSTANDING SUPPORTING ACTRESS IN A LIMITED SERIES OR MOVIE - 2021"। Academy of Television Arts & Sciences। সংগ্রহের তারিখ জুলাই ১৩, ২০২১।